cyanic-selkie/wikianc huggingface dataset:
Bombingen av Dresden
Bombingen av Dresden
Dresdens befolkning i perioden blir anslått til omtrent 630,000. Det eksakte tallet på omkomne vil trolig aldri kunne slås sikkert fast, det finnes flere anslag. Det som gjør beregningen vanskelig er det store antallet flyktninger som befant seg i Dresden på dette tidspunktet. Disse hadde strømmet til byen fra tyske områder lenger øst i håp om å redde seg fra den røde hær som rykket stadig nærmere. Det var allment kjent i dette sene stadiet av krigen at Dresden ennå var blant de få tyske storbyer som omtrent var uberørt av krigen; dens geografiske beliggenhet og militære betydning ble ansett som ubetydelig. Det var derfor en utbredt tro blant folk at Dresden ville bli spart.
Bombingen utslettet et område på 15 kvadratkilometer i den indre byen, deriblant 14,000 boliger, 72 skoler, 22 sykehus, 19 kirker, 5 teatre, 50 bank- og forsikringsbygninger, 31 forretninger, 31 storhoteller og 62 administrasjonsbygninger. Få dager etter bombingen ble flere tusen lik samlet og brent på Altmarkt. Allerede 1945 ble arbeidet med å rense ruinene påbegynt, og 1946 ble planene for den første gjenoppbygningen presentert. Mange av de historiske bygningene er blitt restaurert. Våren 2004 sto Frauenkirche ferdig. En engelsk bomberpilot som hadde deltatt under angrepet, hadde sammen med sin sønn laget det nye korset på toppen av kuppelen. Byen er vennskapsby med engelske Coventry, som ble rammet av tysk bombing under krigen, om enn i mye mindre omfang.
Disse flyangrepene var ikke de største under andre verdenskrig, men har i etterkant blitt et symbol på de alliertes strategi fra 1942, med omfattende bombetokt for å lamme aksemaktenes krigsinnsats.
Den britiske fallskjermsoldaten Victor Gregg var krigsfange i Dresden og opplevde konsekvensen av bombingen på nært hold. Gregg sier varmen var så sterk at asfalten kokte slik at folk ble stående fast. Også i noen tilfluktsrom hadde varmen vært så sterk at menneskene ganske enkelt hadde smeltet og rent ut over gulvet, han måtte telle hodeskallene for å fastslå hvor mange som hadde omkommet.
Antall omkomne
Sovjetiske myndigheter, som kort etter okkuperte byen, anslo at bombeangrepene hadde kostet 200 000 mennesker livet. Tyske myndigheter rakk å identifisere 35 000 døde, men ifølge den amerikanske forfatteren William L. Shirer må antallet minst ha ligget på mellom 120 000 og 150 000. I Aschehougs leksikon (1969) ble tallet anslått til mellom 150 000 og 300 000. Nyere forskning anslår tallet til 20.000-25.000 omkomne. De høye anslagene skriver seg fra tyske propaganda og det tyske regimets egne notater fra 1945 anslår tallet til 25.000. De fleste omkomne var voksne kvinner, og en sjettedel var barn.
Krigsforbrytelse?
Nordmannen Ragnar Solheim, som opplevde angrepet og mirakuløst overlevde, beskrev det som folkemord. Den norske XU-agenten Sverre Bergh var i Dresden og overlevde såvidt bombingen. Han mente det var en krigsforbrytelse og en skamplett. Bergh hadde selv rapportert til de allierte om at det ikke var noen militærstrategiske bombemål i byen, Gregg mener bombingen var en krigsforbrytelse og at Churchill burde blitt dømt og straffet. Forfatteren Gerhart Hauptmann, som kalte Dresden «min ungdoms morgenstjerne», skrev etter katastrofen som han selv hadde opplevd: «Den som hadde glemt hvordan man gråter, lærte seg det igjen under Dresdens ødeleggelse». Den amerikanske forfatteren Kurt Vonnegut befant seg i byen under bombingen. Hans øyenvitneskildring i romanen Slaktehus 5 skildrer angrepet som et absurd eksempel på menneskenes ondskap mot hverandre.
Som forsøk på å forsvare det allierte bombeangrepet, har det blitt hevdet at Dresdens industri under krigen var blitt omgjort til krigsindustri. Dessuten at Dresden var et trafikknutepunkt som ville vært viktig for tysk troppeforflyttning til Østfronten. Jernbaneanleggene var da også et av hovedmålene for operasjonen hvilket påvirket dødstallene fordi området inneholdt mengder med flyktninger fra Schlesien. Spørsmålet om hvorfor de allierte ikke bombet byen tidligere i krigen hvis det var så at det bare var fordi den hadde militærstrategisk betydning, forblir ubesvart.
Britiske myndigheter har satt opp en statue i London av mannen som var ansvarlig for den allierte bombingen av Dresden, Arthur Travers Harris, sjefen for RAF Bomber Command. Tyske myndigheter har protestert mot dette, og også på hjemmebane har det vakt protester. Statuen er blitt tilgriset så mange ganger at den må ha politivakt.
I ettertid har de britiske handlingene blitt forklart med å «statuere et eksempel» for den røde árme om hva de vest-alliertes luftstyrker var istand til, akkurat som den de amerikanske atombombene i Japan. Dette siden de vest-allierte allerede begynte å forberede seg på den kalde krigen.
Det som gjør bombingen så kontroversiell er at angrepet virker som om den var rettet bevisst inn på å ramme sivilbefolkningen.
Nyere forskning gjengitt av Dag og Tid har vist at det ikke ble brukt fosforbomber, slik mange har hevdet tidligere. Fosforbomber ble ikke brukt etter bombing av Hamburg i 1943.
I kunsten
Motetten Wie liegt die Stadt so wüst av Rudolf Mauersberger, ble skrevet påsken 1945. Mauersberger som var dirigent for guttekoret Dresdner Kreuzchor, prøvde natten 13. til 14. februar å redde guttene som bodde på internatet. Han klarte ikke å hindre at elleve av dem døde under angrepene.
I 2006 ble det laget en film om bombingen av Dresden
Det daværende britiske kongehuset var en gren av slekten Wettin, Sachsens kongehus, og Dresden var den britiske kongens slekts egen hjemby.
Helge Ruud
Helge Eugen Ruud (født 18. februar 1933, død 28. mars 2007) var en norsk bowlingspiller som representerte Strike BK.
Han vant NM-gull i double i 1965 og 1976. Han var president i Norges Bowlingforbund i 1972/73.
Silje Bekkåsen Nyhagen
Silje Bekkåsen Nyhagen (født 4. februar 1994 ) er en norsk fotballspiller som spiller for Hønefoss Ballklubb i norsk 1. divisjon. Hun har drakt nummer 21 og spiller angrep.
Hun ble toppscorer i 2. divisjon kvinner avdeling 1 i 2017 med 29 mål, og i 2018, med 40 mål.
Fangshan (Lüliang)
Fangshan (kinesisk: 方山县; pinyin: Fāngshān Xiàn) er et fylke i byprefekturet Lüliang i provinsen Shanxi i Folkerepublikken Kina. Det hadde i 1999 et folketall på 134,038 innbyggere.
Det for taoismen hellige fjell Beiwudang ligger i fylket.
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Larry Page
Larry Page (født 26. mars 1973 i Michigan) er en av grunnleggerne av søkemotoren Google. Page har en bachelorgrad i teknologi fra Universitetet i Michigan og mastergrad fra Stanford-universitetet. Larry Page har etter Google-eventyret investert aktivt i alt fra selvkjørende biler, kunstig intelligens, og hvordan man kan hindre aldring hos mennesker. Ofte benytter Page seg av en «tannbørstetest» når han skal bestemme seg for hvilke idéer og produkter han skal investere i.
Storhaug-familien
Storhaug-familien er en familie fra gården Storhaug på Klepp på Jæren. Bonden, Lars Storhaug, var formann i Klepp Idrettslag under krigen. Da de tyske okkupasjonsmaktene tok beslag i lagets turnhall flyttet Lars Storhaug turnapparatene til låven på gården Storhaug. Her trente han med sine barn. Sønnen Åge ble den mest meritterte av barna, med Ol-deltakelse og 14 NM-gull med kongepokal til hver av de 14 titlene. Døtrene til eldstesønnen, som heter Lars etter sin far, har tatt familiens idrettsinteresse videre og har begge spilt for landslaget i fotball.
Khandi Alexander
Khandi Alexander (født 4. september 1957 i New York City) er en amerikansk danser, koreograf og skuespiller. Hun var koreograf for Whitney Houstons verdensturne fra 1989 til 1992. Senere har hun konsentrert seg om å være skuespiller og medvirket i en rekke filmer og TV-serier. Hun er i 2007 med i CSI:Miami.
Samar Hassounah
Samar Hassounah (født 19. desember 1987) er en egyptisk synkronsvømmer. Hun representerte landet sitt under Sommer-OL 2012 i London, der hun ble nummer 7 i lagkonkurransen.
Henry Stapley
Harold «Harry» S. Stapley (født 29. april 1883 i Bromley, død 29. april 1937) var en engelsk fotballspiller som deltok i de olympiske lekene i 1908 i London.
Stapley var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.
Arctodium
Arctodium er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever bare i Chile.
Utseende
Små til middelsstore (4,5-12,5 millimeter), brede, tett hårete oldenborrer. Artene har påfallende "pels" og minner om bier. Antennene er ni-leddete. Bakbeina er forlengede og krumme.
Levevis
De voksne insektene er aktive flygere og finnes oftest på blomster der de eter pollen og nektar. Der er aktive om dagen i solskinn. De er ikke kjent som skadedyr, men kan være viktige pollinatorer. Larvene er ukjente, men lever trolig i jorda som de fleste andre oldenborrer.
Utbredelse
Denne gruppen er endemisk for Chile, der de finnes i de sentrale og sørlige delene av landet.
Ida Kristine Løvbrøtte
Ida Kristine Løvbrøtte (født 9. oktober 1997 ) er en norsk fotballspiller som spiller for Hønefoss Ballklubb i norsk 1. divisjon. Hun har drakt nummer 3 og spiller forsvar.
Helmuth Steffens
Helmuth Steffens (født 27. november 1916, død 23. april 2000 ) var en norsk idrettsleder, kjent som oppmann (lagleder) for Vålerenga Fotball fra 1946 til 1965.
Steffens var klubbens altmuligmann i etterkrigsårene, men mest kjent er han for rollen som merkevarebygger. Han bygde opp historien om laget som «bohemene», og foret avisene med myter om laget. Han opererte under prinsippet om at «all PR er god PR», og han var kjent for sine stunt for å få medieomtale. Før en kamp mot Sandefjord Ballklubb uttalte han at «vi slår dem til hvalbiff», og fikk levert hvalbiffer til hver og en av Sandefjordspillerne i garderoben før kampen. Ved en senere anledning gikk den svært flyredde Steffens ut i avisene og lovet å ta helikopter til neste kamp dersom Vålerenga tapte neste kamp, og etter at det skjedde landet han i helikopter midt på Bislett stadion, til store overskrifter i avisene.
Utenfor fotballen var han selvstendig næringsdrivende, og eide firmaet A/S Restaurantvaskeriet. Jobbsituasjonen gjorde at han kunne ofre mye tid på fotballen i en tid alle var amatører, og Vålerengas fremgang disse årene ble derfor i stor grad knyttet til den svært synlige personen Steffens. Han gav seg som oppmann etter 1965-sesongen, da klubben tok sitt første seriegull. Dette året stod også VIFs nye klubbhus på Valle klart, og Steffens ble valgt til klubbens femte æresmedlem.
Michael Heltzen
Michael Heltzen (født 1712 i Kristiania, død 1770 på Kongsberg) var en norsk bergmann. Han var den første norskfødte overberghauptmann, det høyeste embetet innen bergvesenet i Norge. Heltzen grunnla i 1757 det Kongelige Norske Bergseminarium på Kirketorget.
Tidlig liv og utdanning
Heltzen var sønn av kjøpmann og rådmann i Kristiania, Helle Mikkelsen og Sophie Cathrine Vogt. Heltzen stammet på både mors- og farssiden fra rike kjøpmannsslekter i Christiania. Michael Heltzen ble sammen med sin eldre bror Poul Heltzen immatrikulert ved Universitetet i København i 1729. I utstedelsen av et kongelig reisestipendium i 1733 (en reise som skulle vare i 7 år) for å studere berg- og forstvitenskap i Tyskland var brødrenes navn endret til Heltzen.
Karriere
Brødrene vanket i fyrstelige kretser og fikk etterhvert framtredende stillinger. Michael Heltzen kom ved tilbakekomsten til København i 1740 inn i administrasjonen av sølvverket på Kongsberg, der han ble overbergsamtsforvalter og assessor i Overbergamtet. Poul Heltzen ble samtidig utnevnt til kammerråd, og senere konferenceråd og direktør, i Rentekammeret i København. Michael Heltzen ble forfremmet fra bergamtsforvalter til berghauptmann i 1758 og i 1764 ble han oberberghauptmann. Han ble med dette den første norske berghauptmann.
Heltzen grunnla i 1757 det Kongelige Norske Bergseminarium på Kirketorget. Han eide Dyrmyr gård, som han brukte som landeiendom. Han kjøpte en eiendom i Kirkegata, der han bygde en staselig bygning som sammen med to eksisterende bygninger framsto som Michael Heltzens bypalé. Paleet stod der rådhuset ligger i dag. Alle bygningene ble borte under bybrannen i 1810.
Michael Heltzen var en pådriver for byggingen av Kongsberg Kirke. Fra sine studieår i Tyskland hadde han kjennskap til hva som skjedde innenfor europeisk kunst, og det var han som brakte rokokkoen inn i kirkens interiør. For å utføre arbeidet fikk han med seg dyktige kunstnere og håndverkere, som Henrik Bech, Eric Gustav Tunmarck og Niels Thaaning.
Som med kirken, måtte Heltzen også innenfor Sølvverket føre videre det som forgjengeren, Stuckenbrock, hadde startet. Det ble satset på en rekke nye gruver, og aktiviteten vokste. Sølvverkets virkeområde utvidet seg slik at det strakte seg fra Kisgruva i sør til Vatnebrynvatnet i nord, og fra Helgesvann i vest til Dørsjø i øst. Utgifter til lønninger steg i været. Heldigvis for Heltzen ble det i de første årene av hans tid gjort gode sølvfunn, slik at verket viste balanse og til og med overskudd. Etter et rekordår i 1768 var det imidlertid slutt og nedgangstidene begynte. Da var Kongsberg blitt en by med 8000 innbyggere, der 4000 var bergarbeidere. Protestene økte mot den måten Heltzen ledet Sølvverket på. Han skulle til København for å gjøre rede for driften, da han døde 10. september 1770.
Etter Heltzens død ble det innredet et gravkammer under sakristiet i kirken. I krypten ligger han sammen med sin andre kone og to små barn.
Familieliv
I 1744 ble Heltzen gift med Kirstine Elieson, også hun fra en fremstående Christiania-slekt. Hun døde imidlertid allerede i 1753. Heltzen giftet seg på nytt i 1760, da med den 17 år gamle Helle Margaretha Lachmann fra Christiania. I 1761 fikk de datteren Kiersten Elisa, men hun døde senere samme år. Sønnen Andreas ble født i 1762, men i 1763 døde både fru Heltzen og sønnen.
Hans den yngre av Sønderborg
Hans av Sønderborg (også kalt Hans den yngre, født 25. mars 1545, død 9. oktober 1622) var sønn av Christian III og dronning Dorothea. Han var avdelt hertug av Sønderborg og Pløn, arving til Norge og lillebror til kong Frederik II.
Han bygget renessanseslottet Lyksborg 1582–1587 og herregården Søbygård på Ærø i 1580. Han var stamfar til flere fyrstelige linjer, herunder Sønderborg, Plön, Augustenborg og Glücksborg og dermed til den danske og norske kongeslekt.
Biografi
Da Christian III døde i 1559 skulle hans besittelser i hertugdømmene deles mellom sønnene Frederik II, Hans og Magnus. Sistnevnte lyktes det å skaffe det sekulariserte fyrstedømme Øsel-Wieck i det nåværende Estland. De områdene av Slesvig og Holsten som Christian III hadde fått tildelt i 1544, skulle derfor kun deles mellom Frederik og Hans.
Å være avdelt hertug, innebar for Hans at han nok bar hertugtittelen, men at han motsatt de andre hertuger ikke kunne delta i den politiske styring av hertugdømmene, og derfor ikke hadde innflytelse på hertugdømmenes finansielle og militære anliggender.
Sherwood Morrill
Sherwood Morrill var en ekspert på håndskrift som jobbet i Questioned Documents-avdelingen i Bureau of Criminal Identification and Investigation i Sacramento i California.
Mørkets øy
Mørkets øy er en norsk thriller/grøsser fra 1997, regissert av Trygve Allister Diesen. Filmen er Allister Diesens debut som spillefilmregissør. Hovedrollen spilles av danske Sofie Gråbøl som spiller den nyutdannede læreren Julie som flytter fra København til en liten øy ute på sørvestlandet. Filmen er foreløpig ikke gitt ut på DVD, men finnes utgitt på VHS.
Hans den yngre av Sønderborg
Biografi
Etter dronning Dorotheas død i 1571 oppsto det en langvarig strid mellom Hans og Frederik II om arverett til gamle kirkegods på Als og Ærø. Disse var opprinnelig blitt konfiskert av Christian III under reformasjonen. Frederik II mente at selv om Dorothea hadde eid kirkegodsene, tilhørte de kronen og var derfor ikke en del av Hans' arverett til hertugdømmet Slesvig.
Han var en typisk territorialfyrste, sterkt opptatt av ved arv og makeskifte å samle gods, så sønnene hans kunne få sitt eget lille hertugdømme. Han skal ha vært ualminnelig hard overfor sine undersåtter. Hele livet strebet han etter en førerposisjon, som først kunne sies å gå i oppfyllelse flere hundre år senere, da hans etterkommere satte seg på flere av Europas troner.
Mørkets øy
Om filmen
Filmen ble nominert til International Fantasy Film Award for beste film under Fantasporto Film Festival i 1999.
Hans den yngre av Sønderborg
Ekteskap og barn
Hans giftet seg den 19. august i 1568 på Koldinghus, hvor hans mor dronning Dorothea bodde, med Elisabeth av Braunschweig-Grubenhagen, som døde i 1586. 14. februar 1588 giftet han seg igjen i Sønderborg med prinsesse Agnes Hedwig av Anhalt. Med sine to koner fikk han tilsammen 23 barn, hvorav 12 døtre og 11 sønner.
Mørkets øy
Handling
Julie, en nyutdannet ung lærer fra København, blir lei av sin utro kjæreste og livet i storbyen. Hun finner seg derfor en jobb som lærer på en idyllisk øy i Sør-Norge. Men Julie synes det er alt for vanskelig å bli akseptert i det tette øy-samfunnet.
Hans den yngre av Sønderborg
Ekteskap og barn
Da Hans døde, ble besittelsene hans delt mellom fem av de overlevende seks sønnene:
I Dronning Dorotheas gravkapell på Sønderborg slott er hertug Hans den yngre avbildet på et stort epitafium i sort marmor og alabast sammen med sin store barneflokk.
Mørkets øy
Handling
Sakte men sikkert oppdager hun at den tilsynelatende idylliske øya også skjuler en rekke mørke hemmeligheter. Men i det hun er i ferd med å gi opp, møter Julie øyas mer sympatiske prest Roald. Han er kjekk og sjarmerende, og blir snart hennes inngangsport til resten av samfunnet.
El-Mursi Abul Abbas-moskeen
El-Mursi Abul Abbas-moskérn (arabisk: جامع المرسي أبو العباس, Masjid Abu'l Abbas al-Mursi) er en berømt moské i Alexandria i Egypt, tilegnet sufi-helgenen el-Mursi Abul Abbas.
Den ligger i Anfoushi-området i Alexandria, nær citadellet i Qaitbay.
Ishockey under Vinter-OL 2010
Ishockey under Vinter-OL 2010 ble avholdt på Canada Hockey Place og UBC Winter Sports Centre mellom 13. og 28. februar 2010.
Menn
Herreturneringen ble spilt i tre puljer á fire lag. De tre puljevinnerne gikk direkte til kvartfinale i sluttspill, sammen med den beste av toerne. De øvrige åtte lagene spilte omspillkamper (playoff) der de fire beste også gikk til kvartfinaler mot puljevinnerne/beste toer.
Gruppe A
--
Gruppe B
--
Gruppe C
---
Rangering
De tre puljevinnerne går rett til kvartfinalerunden. De øvrige lagene rangeres innbyrdes etter resultatene oppnådd i puljespillet. Det beste av disse ni lagene (beste toer) følger puljevinnerne direkte til kvartfinaler.
De 4 vinnende lagene trekkes så mot hver sin av de fire direktekvalifiserte, og herfra spilles normal kvartfinaler, semifinaler, bronsefinale og finale
Sluttspillrunde
-
Ingrid Agartz
Ingrid Agartz (født 1953) er en norsk forsker og professor i psykiatri ved Universitetet i Oslo. Hun er adjungerende professor ved Karolinska Institutet.
Agartz har i sin forskning særlig fokusert på schizofreni.
Nina Køpke Vøllestad
Nina Køpke Vøllestad (født 11. mai 1956 ) er en norsk forsker og professor ved Universitetet i Oslo.
Vøllestad har i sin forskning fokusert på muskelskjelettsykdommer og -plager.
Kleophonmaleren
Kleophonmaleren er tilnavnet som er gitt til en gresk vasemaler som virket i Athen fra midten av det 5. århundre f.Kr.. Han har fått sitt tilnavn fordi en av vasene som er attribuert til ham har en innskrift som hyller en yngling kalt Kleophon. Vasene som med høyest grad av sikkerhet er attribuert til ham er i rødfigurstil, men enkelte forskere har også attribuert noen svartfigurvaser til ham.
Han antas å ha blitt opplært i Niobidemalerens eller Polygnotos' verksted, og å selv ha lært opp Dinosmaleren. Det finnes også tre vaser som antyder et samarbeid med Akhilleusmaleren.
Lichnia
Lichnia er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever bare i Chile.
Utseende
Små (4-8 millimeter), avlange, sterkt hårete, brune oldenborrer. Kroppen er kledt med lange, utstående, mørke hår.
Levevis
De voksne insektene er aktive flygere og finnes oftest på blomster der de eter pollen og nektar. Der er aktive om dagen i solskinn. De er ikke kjent som skadedyr, men kan være viktige pollinatorer. Larvene er ukjente, men lever trolig i jorda som de fleste andre oldenborrer. Disse artene lever på tørre, sandete steder mindre enn 2000 meter over havet.
Utbredelse
Denne gruppen er endemisk for Chile, der de finnes i de sentrale og sørlige delene av landet.
Ingeborg Walther
Ingeborg Lorentzen Walther (født 26. september 1999 i Levanger) er en norsk sanger og artist som går under artistnavnet INGEBORG. Hun har blant annet deltatt i TV-programmene The Voice, Beat for Beat, Stjernekamp og Maskorama. Høsten 2020 ga hun ut sin første norske singel, «Ta meg tilbake» og har siden gitt ut en rekke låter som er blitt listet på NRK P3.
Nour El-Afandi
Nour El-Afandi (født 10. januar 1993) er en egyptisk synkronsvømmer. Hun representerte landet sitt under Sommer-OL 2012 i London, der hun ble nummer 7 i lagkonkurransen.
Ingeborg Walther
Bakgrunn og virke
Som trettenåring mottok hun Norsk kulturskoleråds Drømmestipend i 2013. Hun har også mottatt Sarpsborg kommunes Kulturstipend i 2019.
Høsten 2020 deltok hun i konkurransen Stjernekamp på NRK, hvor hun nådde semifinalen.
Hun deltok også i 2017-sesongen av The Voice, med Morten Harket som mentor. Walther deltok i andre sesong av Maskorama, der hun som «Bamsen» kom på en tredjeplass.
Bob Inglis
Robert Durden «Bob» Inglis (født 11. oktober 1959) er en amerikansk republikansk politiker. Han representerte delstaten Sør-Carolinas fjerde distrikt i Representantenes hus i periodene 1993 til 1999 og 2005 til 2011.
Ingeborg Walther
Bakgrunn og virke
Spilte høsten 2022 og våren 2023 rollen som Mary Roberts i musikalen Sister Act på Chateau Neuf i Oslo, til meget gode kritikker.
Ringenes herre: Ringens brorskap
Ringenes herre: Ringens brorskap er en newzealandsk-amerikansk episk fantasyfilm fra 2001 regissert av Peter Jackson. Ringenes brorskap er første del av Ringenes herre-trilogien som er basert på J.R.R. Tolkiens bok med samme navn.
Ingeborg Walther
Diskografi
Singler Musikkvideoer
Ringenes herre: Ringens brorskap
Den vant fire Oscar og ble svært godt mottatt av både publikum og filmanmelderne.
Den ble etterfulgt av To tårn (2002).
Ingeborg Walther
Referanser
4. Krister Namphathai Larsen, journalist (9. april 2021) https://p3.no/musikk/18-arig-debutant-imponerer-klassisk-forteljing-om-eit-usunt-forhold/ Nrk P3 Best akkurat no. www.P3.no (norsk) 2021. Besøkt 23. april 2021.
Ringenes herre: Ringens brorskap
Handling
I verdenen Midgard er ikke alt som det skal. Den onde «Sauron» holder på å ta over verden, og trenger bare en liten ring med magiske krefter for å klare det. Hobbiten «Frodo» arver denne ringen av onkelen sin og må legge ut på sitt livs viktigste reise for å kaste ringen i vulkanen Dommedagsberg i Mordor, slik at den blir ødelagt for alltid. Men Frodo vet lite om livet utenfor landsbyen der han bor.
Ingeborg Walther
Referanser
5. https://www.sa.no/ingeborg-i-selskap-med-beyonc-og-bruce/s/5-46-1371453 Sarpsborg Arbeiderblad - www.sa.no ( norsk). 2023. Besøkt 11. februar 2023.
Ringenes herre: Ringens brorskap
Handling
Trollmannen Gandalv vet om ringens hemmelighet og forsøker å hjelpe Frodo. Først prøver han å få hjelp hos trollmannen Sarumann, men til sitt sjokk får han vite at han har inngått allianse med Sauron. Det oppstår en kamp på liv og død, men Gandalv klarer omsider å flykte fra Sarumann. Senere dannes en allianse, som foruten Gandalf består av Sam, Munti, Pippin, alven Legolas, dvergen Gimli, Boromir fra Gondor og Aragorn. Disse åtte danner «Ringenes brorskap» og sverger å hjelpe Frodo på hans farefulle ferd for å ødelegge ringen. Ferden mot Mordor er fylt av store farer utenfor hobbitens fatteevene og de følges stadig av Saurons altseende øye og hans uhyggelige lakeier. Ferden tvinger dem omsider inn i gigantisk fjellgrotte med orker og grotte-troll. I tillegg forfølges de av Sarumann Uruk-haier, en ny og kraftigere versjon av orkene.
Frodo blir etterhvert utsatt for svik og han bestemmer seg derfor for å fortsette ferden alene, men hobbiten Sam insisterer på å følge ham. Sammen legger de to i vei mot Mordor, der de møter Gollum/Smeagòl.
Popularitet og økonomi
Ringenes brorskap ble meget populær. Den inbrakte $871,5 millioner på verdensbasis, hvorav $315 millioner i USA, $90 millioner i Storbritannia, $69 millioner i Japan og $8 millioner i Norge. Den ble den nest mest innbringende filmen i 2001 (etter Harry Potter og de vises stein), både på verdensbasis og i USA, og den tredje mest innbringende filmen i trilogien.
Produksjonskostnadene var på $93 millioner.
Anmelderne
Filmen ble meget godt mottatt av anmelderne, noe som gjenspeiles i at den har oppnådd 91 % på Rotten Tomatoes og 92 % på Metacritic. Roger Ebert gav den 3 av 4 stjerner.
Den ble også meget godt mottatt av de norske anmelderne. Blant annet så gav Filmpolitiet, Dagsavisen og VG den terningkast seks, mens Dagbladet og Aftenposten gav den fem.
Priser
Den ble tildelt 113 priser. Dette inkluderer blant annet fire Oscar (foto, makeup, musikk, visuelle effekter), fem BAFTA (beste film, visuelle effekter, makeup, regi, publikumsprisen), fire Saturn Awards (beste fantasy film, regi, birolle og beste DVD), en Grammy, en Hugopris, og en Bodilpris.
Annet
Filmens originallengde er på 2 timer og 58 minutter, men det er også blitt lansert to lengre versjoner på DVD som har en varighet på henholdsvis 3 timer og 28 min. og 3 timer og 48 min.
Kjølskivesnegl
Kjølskivesnegl (Planorbis carinatus) er et bløtdyr og tilhører familiegruppen skivesnegler. Den lever i ferskvann og er en av vannlungesneglene (Basommatophora) i Norge. Skivesnegler utgjør en viktig matkilde for fisk.
Utseende
Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp. Det er snodd mot venstre i motsetning til de fleste andre snegler som har høyrevridd skall. Skallbredde er 9-15 millimeter. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Lungeåpningen er på venstre side. De fleste skal er høyrevridde, men noen (skivesnegler og blæresnegler) er venstrevridde. Mål er skallhøyde og nummer er vridninger.
Aljosja
Olena Kutsjer (ukrainsk: Олена Кучер, født 14. mai 1986 i Zaporizjzja i Ukraina) er en ukrainsk sanger. Hun er best kjent under artistnavnet Aljosja (ukrainsk: Aльоша, engelsk transkripsjon: Alyosha)
Kjølskivesnegl
Utseende
Skallet hos kjølskivesnegl har en opphøyning eller kjøl.
Aljosja
Hun deltok for Ukraina i Eurovision Song Contest 2010, med sangen «Sweet People». Bidraget kvalifiserte seg til finalen, der det kom på en tiendeplass.
Kutsjer har vært musikkinteressert hele livet, men karrieren skjøt fart da hun flyttet til hovedstaden Kiev som 18-åring. Der begynte hun å studere ved Kievs nasjonaluniversitet for kultur og kunst, ved fakultetet for popsang. Under studiene startet hun også sitt eget plateselskap sammen med noen venner.
Hun har samarbeidet med flere kjente ukrainske artister, og i 2008 inngikk hun en platekontrakt med Catapult Music, og hun har spilt inn et engelskspråklig album i USA.
Oskar Hasselknippe
Oskar Hasselknippe (født 18. januar 1911 på Biri, død 4. juli 2001) var en norsk pressemann og motstandsmann. Han er mest kjent som ansvarlig redaktør i VG fra 1953 til han gikk av med pensjon i 1978. Han er den lengstsittende redaktøren i avisens historie.
Under andre verdenskrig var Hasselknippe distriktssjef for Milorg på Ringerike, Hadeland og Hallingdal. Han hadde militær bakgrunn fra Luftforsvaret, der han var kaptein.
Mutaz Essa Barshim
Mutaz Essa Barshim (født 24. juni 1991) er en qatarsk friidrettsutøver, som spesialiserer seg i høydehopp. Han representerte landet sitt under sommer-OL 2012 i London, der han kom på delt bronseplass. Etter at den opprinnelige vinneren Ivan Ukhov ble diskvalifisert i 2019, rykket bronsevinnerne opp til sølvvinnere.
Han tok sølv under sommer-OL 2016. Han deltok i høyde under sommer-OL 2020 som ble arrangert i Tokyo i 2021 der han vant delt gull med italieneren Gianmarco Tamberi.
T.Rex
T. rex, T. Rex eller T-Rex kan referere til:
Ingunn Kathrine Wehus
Ingunn Kathrine Wehus er en norsk astrofysiker og professor i kosmologi ved Universitetet i Oslo.
Wehus har vært en del av forskningsprogrammet Cosmoglobe.
Blommig falukorv
«Blommig falukorv» er en svensk sang fra 1965 med melodi og tekst av Hans Alfredson, som spilte den inn på LP-platen Hans Alfredson sjunger Blommig falukorv och andra visor för barn (Svenska Ljud 6394 202). Arrangør og dirigent var Bengt-Arne Wallin.
Sangen handler om et barn som misliker all mulig husmannskost, som for eksempel fisk og spinat, pletter med tyttebærsyltetøy, biff med løk, kålrotstappe, isterband samt pytt-i-panne. Det eneste barnet kan tenke seg å spise er blomstret falukorv.
Sangen gav opphav til at det i 1996 begynte å bli solgt falukorv med trykte blomster, blant annet i IKEA, men også utenlands. Slakteriet i Ugglarp underskrev en kontrakt med Alfredson, slik at erstatningen for å bruke idéen gikk til BRIS.
Norsk versjon
Hege Tunaal har skrevet en norsk tekst. På norsk bærer den tittelen «Blomstret kjøttkake».
Natalja Nazarova
Natalja Viktorovna Nazarova (russisk: Наталья Викторовна Назарова; født 26. mai 1979) er en russisk friidrettsutøver som konkurrerer på 400 meter. Hun har vært med på å ta flere medaljer med det russiske laget på 4 x 400 meter stafett.
Individuelle resultater
Nazarovas gjennombrudd kom i 1998 da hun ble verdensmester for juniorer. Året etter deltok hun i VM i Sevilla, der hun kom på sjetteplass i finalen med tiden 50,61. Hun tok sin første individuelle medalje da hun vant gullmedaljen i innendørs-VM 2003 i Birmingham, et gull hun forsvarte i VM 2004.
Hun kom på åttendeplass i finalen under OL 2004 i Athen, og i innendørs-VM 2008 i Valencia tok hun sølvmedaljen etter Olesja Zikina.
Fargegjengivelse
Fargegjengivelse er lysets evne til å gjengi farge på et objekt. Dette blir målt med fargegjengivelsesindeks, som kan være fra Ra01 - til Ra100 der 100 er at alle synlige farger gjengis på en fullkommen måte. Sollys har Ra100, mens vanlige lysrør vanligvis ligger på Ra80. Merk at fargegjengivelse ikke er det samme som fargetemperatur.
Natalja Nazarova
Stafettresultater
Nazarovas stafettmeritter er imponerende. Hun har to OL-medaljer, sølv fra Athen 2004 og bronse fra Sydney 2000. I utendørs-VM har hun gull fra Sevilla 1999 og sølv fra Paris 2003. I tillegg har hun sølvmedalje fra EM 2002. Innendørs har hun fem gullmedaljer i stafett.
Fargegjengivelse
Uttrykket brukes også i tilknytning til fotografering. Fotografisk film var langt fra fullkommen. For å få kopier mest mulig i riktige farger brukte man fargefiltre i forstørrelsesapparatet mellom den fremkalte filmen og kopiarket. En profesjonell fotograf brukte vanligvis samme film over tid, og hadde merket seg hvilke korrigeringer som skulle til for å få bakgrunnen i samme sjattering.
Med elektroniske kameraer følger vanligvis en serie valg for belysningstype som skal sikre at bildene får mest mulig «normalt» preg. Flere billedredigeringsprogrammer kan utføre lignende funksjoner etter at bildet er tatt.
Sjælsø
Sjælsø er en liten innsjø på Sjælland, delt mellom kommunene Hørsholm, Rudersdal og Allerød. Arealet er 293 hektar, og største dybde er 5,5 meter. Den ligger som en grønn lunge mellom byene Allerød, Hørsholm og Birkerød, og er et meget viktig rekreasjonssted for de to kommunene. Innsjøen har utløp via Usserød Å, som renner østover og ut i Øresund ved Nivå. Vannløpet er en del av Nivå-systemet.
«Hannah Parr»
«Hannah Parr» var et fullrigger seilskip eid av skipsreder Søren Angell Parr. Skipet ble bygd i Bordeaux, Frankrike i 1846 og fikk der navnet Vive la France. Søren Angell Parr kjøpte skipet i 1867 og kalte det først «Sønner af Norge», men døpte det før 1868 om til «Hannah Parr» etter datteren Hannah Parr Løvenskiold.
Dramatisk overfart til Quebec
Skipet seilet ut fra Christiania 12. april 1868 med om lag 400 emigranter ombord. De fleste var fra det som nå er Innlandet fylke. På sin første og eneste overfart med emigranter til Quebec i Canada, ble skipet fanget i en storm nord for den irske kysten. Skipet mistet en av mastene i stormen og var nære ved å bli senket. Skipet kom seg i havn i Limerick og ble der i flere uker mens skipet ble reparert. Etterhvert kom skipet seg til Amerika, 50 dager etter planen.
Solidaritetsbrigader
Solidaritetsbrigader, Fredsbrigader, eller bare Brigader, er fellesbetegnelser på ulike typer internasjonalt arbeid, Dette er ofte, men ikke eksklusivt, assosiert med grupperinger på venstresiden av det politiske spekteret. Begrepene er inspirert av de De internasjonale brigadene som dro til Spania før å støtte opp om de ikke-fascistiske kreftene en Den spanske borgerkrig. I etterkrigstiden er begrepet "brigade" i denne forstand blitt brukt om sivil virksomhet.
Cuba
Etter den cubanske revolusjonen i 1959 begynte regjeringen på øya å sende brigader til land i Latin-Amerika og Afrika, hvorav de mest omfattende var de medisinske brigadene. Den første av disse ble sendt til Chile, som i 1960 ble rammet av et kraftig jordskjelv. Siden ble brigadene et viktig redskap for å spre verdiene fra den kommunistiske revolusjonen i landet. Inspirert av det cubanske programmet begynte andre regimer i østblokken og kommunistpartier i andre land å organisere slike utvekslinger til Cuba og andre land, med formålet å «gi direkte og konkret støtte til bestemte revolusjonære bevegelser».
Solidaritetsbrigader i Norge
I Norge er det i dag først og fremst Latin-Amerikagruppene i Norge (LAG) som bruker begrepet solidaritetsbrigader om sine utvekslingsprosjekter. To ganger årlig sender organisasjonen grupper av unge voksne til sine samarbeidsorganisasjoner i Latin-Amerika, hvor de deltar i organisasjonens arbeid, samt gjør eget opplysningsarbeid. LAG mottar også brigadister fra sine partnerorganisasjoner som deltar i LAGs arbeid, legger også til rette for brigader mellom samarbeidsorganisasjonene i Latin-Amerika.
Solidaritetsbrigadene ble opprinnelig startet opp i 1977 av Støttekomiteen for Nicaragua, som senere ble integrert i LAG. Hovedmålet var da å støtte opp om Den sandinistiske frigjøringsfronts kamp mot diktaturet i landet, og fram til 1995 ble det sendt såkalte "arbeidsbrigader" til landet for å jobbe med gjenoppbygging etter borgerkrigen og utviklingsprosjekter i samarbeid med sandinistbevegelsen, radikale kooperativer og andre organisasjoner. Fram til 1988 hadde LAG et direkte samarbeid med sandinistene, før de gikk over til bondeorganisasjonen UNAG som samarbeidspartner. I 1995 ble prosjektet reformert fra en arbeidsbrigade til en informasjons- og opplysningsbrigade. Totalt har mer enn 1000 nordmenn dratt på brigade i regi av LAG og samarbeidende organisasjonerundefined.
Fredsbrigader i Norge
Peace Brigades International bruker også begrepet "brigade" om sine observatørprosjekter. den internasjonale organisasjonen har siden 1981 sendt observatører til land i Latin-Amerika, Afrika, Sørøst-Asia og Europa for å overvåke og rapportere om menneskerettighetsbrudd.
Bernard Granger
Bernard Granger, kjent under kunstnernavnet Blexbolex, (født 1966) er en fransk illustratør, bildebokforfatter og serietegner.
Maranguape
Maranguape er en kommune i delstaten Ceará i nordøstregionen av Brasil.
Bernard Granger
Blexbolex har gitt ut tolv bildebøker og mange tegneseriealbum og -hefter. Hans visuelle verden er stilisert, dekorativ og fargesterk, ofte i en nostalgisk 1950-tallsstil og med en humoristisk tilnærming. Blexbolex har oppnådd stor nasjonal og internasjonal anerkjennelse, og i 2009 vant han prisen Goldene Letter for boka L’imagier des Gens (2008) under Bokmessa i Leipzig i konkurranse med 704 bøker fra 36 land. Samme år utgav Magikon forlag boka på norsk under tittelen Bilder av folk. I 2010 kom oppfølgeren Årstidene på norsk.
Al-Hakim-moskeen
Al Hakim-moskéen (مسجد الحاكم بأمر الله) ligger i bydelen historiske Kairo i det sentrale Kairo i Egypt. Den ble ferdigstilt i 1013 i kalifen Al-Hākim bi-amri ʾllāhs regjeringstid og er til det ytre, den nest største moskéen i byen (størst er Ibn Tulun-moskéen) og blant de største i verden.
Mai Mohamed
Mai Mohamed (født 4. april 1990) er en egyptisk synkronsvømmer. Hun representerte landet sitt under Sommer-OL 2012 i London, der hun ble nummer 7 i lagkonkurransen.
Luxembourg (belgisk provins)
Luxembourg er den sørligste provinsen i Vallonia og Belgia. Denne provinsen må ikke forveksles med nabolandet, storhertugdømmet Luxembourg. Den grenser til de belgiske provinsene Namur, Liège. Dessuten grenser Luxembourg til landene Luxembourg og Frankrike. Provinshovedstaden heter Arlon. Arealet er 4443 km² og er delt inn i fem administrative distrikter med 44 kommuner.
Arlon-distriktet:
Bastogne-distriktet:
Arkitekturåret 1690
Arkitekturåret 1690 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1690.
Dødsfall
…
Luxembourg (belgisk provins)
Virton-distriktet:
Astrid Klopstad Wahl
Astrid Klopstad Wahl (født 1963 i Førde) er en norsk forsker og professor ved Universitetet i Oslo, Avdeling for tverrfaglig helsevitenskap.
Wahl tok doktorgrad i 1999 ved Universitetet i Bergen der tittelen på hennes doktorgradsavhandling var Quality of life and coping among patients suffering from psoriasis.
I 2022 var Wahl en av forskerne som ga sin ekspertuttalelse til rapporten Health literacy development for the prevention and control of noncommunicable diseases utgitt av Verdens helseorganisasjon (WHO).
Oosterpark Stadion
Oosterpark Stadion var stadionet til fotballklubben FC Groningen frem til desember 2005. Stadion, som bare hadde sitteplasser, ble innviet den 30. september 1933, og ble renovert i 1960, 1984 og 1987/88. Den ble erstattet av den større Euroburg Stadion i 2005.
På sitt største, i 1985, hadde banen en kapasitet på 22 000 tilskuere. Da den ble revet, var kapasiteten på omtrent halvparten, 11 224 tilskuere. To landskamper ble spilt der; den siste var en kvalifiseringskamp mellom og  der Nederland vant 3–0.
Musée Ingres
Musée Ingres er et fransk kunstmuseum, lokalisert i Montauban, som huser en samling malerier og kunstgjenstander som er relatert til Jean Auguste Dominique Ingres, men også verker av en annen kjent kunstner som har Montauban som hjemstavn, Antoine Bourdelle.
Museet er lokalisert i en bygning som en gang fungerte som bolig for biskopene i Montauban. Strukturen er hovedsakelig fra 1600-tallet, men deler er eldre, særlig et underjordisk kammer kjent som Salle du Prince Noir («Den sorte prins hall»). Under den andre verdenskrig fungerte Musée Ingres for en tid som et midlertidig sted å oppbevare Leonardo da Vincis kjente maleri Mona Lisa som ble evakuert fra Louvre i Paris ved begynnelsen av krigen. En renovasjon som ble utført i tiden mellom 1951 og 1958 gjorde Musée Ingres til en moderne institusjon i henhold til kravene for sin tid, utstyrt med ekstra lagerbeholdning.
Det var rundt 50 000 besøkende i 2007, en stadig økning de siste årene.
Blant de verker av Ingres som finnes her:
José Marroquín Yerovi
José Marroquín Yerovi (født 15. november 1943 i Quito i Ecuador, død 13. april 2020 i Guayaquil) var en ecuadoriansk katolsk prest.
Bakgrunn
Han kom fra en kristen familiebakgrunn og var et av fem barn. I 1966 tok han ingeniøreksamen.
Han sluttet seg til Opus Dei i 1970, og flyttet til Roma kort etter for å studere teologi og for å leve nær Opus Deis grunnlegger fader Josemaría Escrivá. Han studerte videre ved Universitetet i Navarra, der han i 1974 tok doktorgrad i teologi.
Prest
Han ble presteviet i 1978. I 1980 returnerte han til Ecuador og arbeidet som sjelesørger; i 30 år ved skolen Intisana i Quito.
I 2009 flyttet han til Guayaquil. Der var han i ti år sogneprest i San Josemaría Escrivá rektoratskirke, og var dessuten kapellan ved Delta college for kvinner.
Død
Fader José Marroquín Yerovi lå på sykehus da han ble smittet av COVID-19. Den 13. april 2020 døde han av komplikasjonene som koronavirussykdommen innebar, på Alcívarklinikken, i en alder av 76 år  Erkebiskopen av Guayaquil, Luis Gerardo Cabrera Herrera O.F.M., kunngjorde at fader Marroquín var den andre prest i erkebispedømme som døde av sykdommen.
Ryånda kraftverk
Ryånda kraftverk er et vannkraftverk i Orkland kommune i Trøndelag.
Installert effekt er 850 kW. Årsproduksjon er 2,5 GWh.
Kraftverket sto ferdig i 2008. Det eies og drives av lokale grunneiere.
Marco (Ceará)
Marco er en kommune i delstaten Ceará i nordøstregionen av Brasil.
Namur (by)
Namur er en by og kommune i den belgiske provinsen Namur, og er også hovedstaden i regionen Vallonia. Namur er del av Sillon industriel (fransk: industridalen) der mesteparten av den tidligere så viktige belgiske tungindustrien lå, på tross av dette utviklet det seg aldri tungindustri i Namur, som var mer preget av lett industri og som garnisonsby. Namur huser også den vallonske regjeringen og det vallonske parlamentet.
Historie
Byen begynte som keltisk handelssted og ble senere befestet av romerne. I middelalderen utviklet byen seg til å bli hovedsetet for grevskapet med samme navn. På grunn av byens strategiske posisjon ved elvene Maas (Meuse) og Sambre ble den sterkt befestet, blant annet med befestninger konstruert av den franske festningsingeniøren Vauban. Etter den belgiske revolusjonen forble Namur en viktig garnisonsby, og ble et viktig mål under de tyske invasjonene i 1914 og 1940. På tross av festningens rykte som uinntakelig falt den begge ganger etter få dager.
Styltekamper
Siden 1411 har det blitt holdt kamper på stylter i Namur. Kampen spiller mellom to lag som spiller mot hverandre. Ved lyden av trommene beveger de to lag seg frem til kampstedet. Målet er å få motstanderen til å falle ved å bruke stylten eller albuen.
Dette har spredd seg til flere andre steder i Belgia og mange små landsbyer har lag. De trener sammen og gjør det som en fritidsaktivitet. Når de trener, lager de faktisk koreografi. De starter med stylter som er 3 meter lange, men styltene kan komme opp i nærmere 4 meter. Det er ikke bare for menn, men også mange kvinnelige styltevandrere. Lagene har egne orkestre i samme draktfarger.
Styltekampen kom inn på UNESCO sin liste Mesterverker i muntlig og immateriell kulturarv i 2021.
Kultur
Et klokketårn i byen er innskrevet som del av oppføringen Klokketårnene i Belgia og Frankrike på UNESCOs verdensarvliste.
Université de Namur er et privat katolsk universitet i Namur.
Det afrikanske museet i Namur (Musée Africain de Namur) i citadellet har eksistert siden 1912 og består fortrinnsvis av objekter innsamlet av belgiske kolonifunksjonærer i Belgisk Kongo og Fristaten Kongo.
Al-Hussein-moskeen
Al Hussein-moskéen (جامع سيدنا الحسين) ligger i historiske Kairo, de eldste delene av det sentrale Kairo i Egypt. Moskéen har sitt navn etter Husayn ibn Ali, dattersønn til profeten Muhammed og hvis hode ifølge fatimidene tros være begravd i moskéen.
Den ble ferdigstilt i 1154 og ligger i direkte tilslutning til basaren Khan el Khalili.
News Chronicle
News Chronicle var en engelsk avis, som ble etablert den 2. juni 1930 gjennom en sammenslåing av Daily Chronicle og The Daily News.
Avisens redaksjonelle synspunkter ble ansett for å være en bred støtte til det britiske liberale partiet.
Avisen ble i 1960 absorbert av den konservative avisen Daily Mail. Som del av overtagelsen ble også London-avisen The Star absorbert av Evening News.
Nordskivesnegl
Nordskivesnegl (Gyraulus acronicus) er et bløtdyr og tilhører gruppen vannlungesnegler (Basommatophora). Den er en av skivesneglene og blant de vanligste norske ferskvannssneglene. Skivesnegler utgjør en viktig matkilde for fisk.
Utseende
Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp. Det er snodd mot venstre i motsetning til de fleste andre snegler som har høyrevridd skall. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. De fleste skal er høyrevridde, men noen (skivesnegler og blæresnegler) er venstrevridde. Lungeåpningen er på venstre side. Mål er skallhøyde og nummer er vridninger.
Alle skivesnegler har hemoglobin i blodet og har derfor en mer eller mindre gjenkjennelig rød farge.
Levevis
Nordskivesnegl finnes i ferskvann og legger gjennomsiktige egg innkapslet i faste, geleaktige klaser på planter, steiner og andre objekter.
Robert Grabarz
Robert Grabarz (født 3. oktober 1987) er en britisk friidrettsutøver, som spesialiserer seg i høydehopp. Han representerte landet sitt under sommer-OL 2012 i London, der han kom på delt tredjeplass. Etter at den opprinnelige vinneren Ivan Ukhov ble diskvalifisert i 2019, rykket bronsevinnerne opp til sølvvinnere.
Byasa
Byasa er en slekt av sommerfugler i gruppen svalestjerter.
Utseende
Slanke, mørkfargede svalestjerter med avlange vinger. Forvingen er ensfarget brunsvart til svart, bortsett fra at det gjerne er noen enda mørkere (svarte) lengdestreker mellom vingeårene. Bakvingen er smal, med sterkt bølgete ytterkant, og ender i en kort, klubbeformet stjert. Den har gjerne lyse eller rødlige, mer eller mindre halvmåneformede flekker langs ytterkanten. Larvene har spisse, kjøttaktige utvekster som gjør at de ser piggete ut.